
Ad  liectorem! 

v j • 

Praeparatum  chemicum  momentosissimum  novio- 
ribus temporibus  detectum  selegi,  pro  themate  in- 
auguralis  dissertationis  meae:  Carbonatem  ferri 
Sacharatum.  Antequam  parandi  modum,  qualita- 
tes, virtutesque  eius  exposuero,  prius  mentionem 
facturus  in  locum  eius  adhibiti,  atque  in  penum 
pharmacorum  recepti  Carbonatis  ferroso-ferrici,  ut 
hac  ratione  essentiale  discrimen  inter  utrumque,  et 
notabilis  praeferentia  prioris  elucescat. 

Indulgente  lustres  oculo  Lector  benevole!  pa- 
gellas, tamquam  primitias  Studii  litterarii,  quas  non 
e contagio  modefno , ut  illustre  Scriptorum  nomen 
mihi  adsciscerer;  sed  ut  Legi  Academicae  satisfa- 
cerem scripsi. 

Carbonas  ferroso-ferricus ; Hydras  ferricus  cum 
Carbonate  ferroso;  Subcarbonas  Oxydi  ferri;  Cro- 
cus inartis  aperitivus;  Szensavas  vasacs ; fofylenfau* 
reti  (Stjenojtyfcuh 

Occurrit  in  natura  ut  Sphaerosiderites,  in  aquis 
fnineralibus  martialibus  solutus;  paratur  Sales  ferri 
oxydulatos,  per  alcalia  carbonica  decomponendo, 
affinitate  electiva  duplice. 

Non  facile  reperitur  e penu  pharmacorum  prae- 
paratum , quod  in  suis  qualitatibus  tam  momento- 
sas, et  quidem  a parandi  Methodo,  et  Arbitrio  pa- 
rantis independentes  offerret  differentias,  quam 
novitus  inter  officinalia  praeparata  susceptus  Car- 
bonas ferroso-ferricus , qui  eo  et  respectu  pro  novo 
praeparato  considerandus,  quod  Crocus  Martis  ape- 
rilivus,  in  antiquissimo  Dispensatorio  contentus, 
Sulfas  ferrici  basicus  fuerit,  qui  vel  ita  parabatur, 
ut  limatura  ferri  sufficiente  quantitate  Spiritus  Vi- 
irioli  irrigata j exsiccaretur,  quae  operatio  quater 
repetita,  massa  tandem  igne  valido  tam  diu  calci- 
iiabatur , donec  colorem  rubro  fuscum  aquisiverit ; 
vel  vero  immediate  Sulfatem  ferri  urendo,  donec 
in  pulverem  rubrum  redactus  fuerit. 

Carbonas  ferri , qua  pars  constitutiva  praepa- 
rati pharmaceutici  reperitur  in  Tinctura  Martis  al- 
calina  Staiilij,  quae  secundum  dispensatorium 
1794-ti  Sequenti  ratione  paratur  : Acidi  Nitrici  di- 
luti Unciae  duae,  saturantur  caute  limatura  ferri 

pura , solutioni  addantur : Olei  Tartari  per  deliqui- 
um Unicae  sex,  liquidum  fiitratum  servetur,  quod 
si  rite  paratum  fuerit , tenet  carbonatem  ferrosi  so- 
lutum in  Acido  carbonico  ex  carbonate  Kali  decom- 
posito  Nitratem  Kali,  et  Carbonatem  Kali  non  de- 
composituni. 

Secundum  dispensatoria  extranea,  et  juxta 
pharmacopoeam  Austriacam  Anni  1830-ti  ferrum 
Carbonicum  est  olficinale,  quod  sequenti  ratione 
paratur : 

Rp.  Sulf.  ferri  cristallisati  q.  v. 

Solve  in  s.  q.  Aquae  destillatae  fervidae. 
Solutioni  refrigerate  adde: 

Carbonatis  Sodae  in  Aqua  dest.  soluti  ad 
perfect.  praecipitationem. 

Carbonas  ferri  obtentus  Aqua  destillata  edulcoratus, 
et  colatione  per  linteum  cum  expressione  sub  prelo 
ab  aqua  privatus , vesicae  bovinae  bene  purgatae, 
et  madidae  inclusus , leni  igne  siccetur  et  vase  vi- 
treo bene  clauso  servetur ; quod  iuxta  diversum 
tractamen  plus  minus  tenebit  Carbonatis  ferrosi, 
maxima  sui  parte  tamen  nil  aliud  est,  praecipue 
sub  longiori  asservatione,  etsi  optime  paratum, 
quam  Oxydum  ferri  hydraticum,  supposito  eo,  quod 
altiori  temperaturae  non  fuerit  expositum.  In  seque- 
lam voti  medicorum,  qui  remedium  optabant,  quod 
reapse  acidum  carbonicum  contineret,  innumerae 
formulae  in  lucem  editae,  quae  tamen  vix  scopo 
respondent,  in  essentia  sunt  sibi  similes,  et  tantum 
practico  commodo  differunt;  — aliquam  praeferen- 
tiam merentur  prae  cederis,  Ferrum  carbonicum 
Szedlitzkii,  et  sic  dicta  Mixtura  Griftithii,  poste- 
rior tamen  alios  quoque  continet  sales,  — resul- 
tatum omnium  harum  formularum  est  praeparatum 
dissimile,  cum  essentiali  vitio  eo,  quod  omnimoda 


9 


circumspectione  adhibita,  brevissimo  tempore  in 
Oxyduin  ferri  hydraticum  vertatur,  et  qua  tale 
ex  omni  fere  pharmacopoea  expediebatur , et  huc- 
dum  expediatur.  Magnum  esse  hunc  errorem  ne- 
mo est,  qui  neget,  cum  res  evicta  sit,  quod  in 
ventriculum  delati  decompositi  carbonads  ferrosi, 
eliberato  acido  carbonico  sua  competat  virtus.  Qua 
de  causa  certe  votis  Medicorum  respondet  Metho- 
dus juxta  quam  praeparatum  aequabilem  quantita- 
tem acidi  carbonici  continet ; in  praeparatum  enim, 
partibus  suis  constitutivis  variabile,  a cujus  effectu 
incerta  resultata  exspectanda,  fidem  locare  non 
potest. 

Praeparatum,  omnium  praefatorum  defectu- 
um expers  in  acceptis  habemus  pharmacopoeo  Miihl- 
hausensi  Klauer,  qui  post  multa  experimenta,  in- 
ventoris nomine  salutandus,  sequentem  parandi 
methodum  suadet: 

R,».S  ilf.  Ferrosi  artef.  Unc.  novem 

Solve  in  Aquae  dest.  Sacharatae  calidae 
Libris  tribus  solutioni  refrigeratae  adde  : 
Carbonatis  Sodae  in  Libris  duabus  aquae 
dest.  Sacharatae  calidae  soluti  Unc.  sep- 
tem, vel  quantum  satis  ad  perfectam 
praecipitationem. 

Carbonas  forrosi  obtentus  Aqua  destil.  Sacha- 
rala  tepida  perfecte,  — ea  praecautione,  ne  in 
contactum  cum  aere  atmosphaerico  veniat  — edul- 
coratus , decantationis , celerisque  filtrationis  ope 
in  >ase  clauso  ^ quantum  fieri  potest  aqua  privatus, 
misceatur  in  vase  porcellaneo,  cum 

Pulveris  Sachari  albi  Unciis  tribus. 
Siccetur  saepius  agitando  loco  moderate 
calido,  pulverisatus  servetur. 

profundar,  ferl’0S-‘  nte  Paratus  s^tit  pulverem 
fici  SCl'"tl  v,ndem  > saporis  dulcis,  fer- 

lnamoen',  qui  in  acido  muriatico  diluto 

cZlctZ  Ua  f?Cile  SOlvitm  ’ si  cun'  a9«a  in 
contactum  ponatur,  largitur  «eoiorem  saporis  fer- 
ret dulcem  solutionem , post  solertissimam  edul- 
curationem  qnoque,  signo,  quod  non  solum  aggre- 
gatum  cum  addito  Sacharo,  sed  partialem  unionem 
cnemicam  constituat.  Praeparatum  hoc  novum  ex- 
animatum  a Consiliario,  ac  Professore  Buchxer, 
sequentia  erant  examinis  resultata : 


1*  Piaesentia  sacliari  impedit  quominus  pos- 
sit Oxydulum  ferri  in  oxydum  abire , relative  tan- 
tum exigua  pars  prioris  mutatur  in  oxydum,  per 
accessum  aeris  non  impediendum  sub  mixtione;  se- 
cundum scrupulose  susceptam  investigationem  a 
Klauer  continent  100  partes  Ferri  carbonici  Sacha- 
rati  4,37  oxydi  ferri,  et  17,95  oxyduli  ferri. 

2.  Verosimiliter  Iiic  ternaria  unio  habet  locum, 
nempe  Sachaii  et  Carbonatis  ferrosi,  quae  iu  aqua 
liigida  solvitui , per  aquam  et  Alcohol  iterum  de- 
componitur. 

3.  Affinitas  Sachari  ad  carbonatem  ferrosi  causa 
est,  quae  altiorem  oxydationis  gradum  posterioris 
sub  influxu  Aeris  et  Aquae  maxima  exparte  praepe- 
dit; pulvis  ad  siccum  perductus  in  aere  constans  est. 

qui  longissimo  tempore  conservatus  retinet  qualita- 
tes suas. 

4.  Per  ferrum  carbonicum  sacharatum , appa- 
ratus medicamentorum  auctus  est  lucro,  cum  multo 
majori  quantitate  teneat  carbonatem  ferrosi,  ac  car- 
bonas  ferri  officinalis , ac  multo  constantior  est ; 
prae  ferro  metallico , oxydulo  ferri , extracto  ma- 
latis  ferri  habet  praeferentias  faciliori  solubili tate 
in  succo  gastrico  consistentes ; quod  omni  forma 
possit  exhiberi,  quod  amoenior  sumptu  sit  ac  reli- 
qua praeparata  martialia;  denique  quod  medicus 
cum  certitudine  aequabilit  erque  agens,  praepara- 
tum habeat. 

Virtus  eius  est  adstringens,  atque  tonica.  In- 
dicatur in  Adynamia  vitae  vegetativae,  adfecta  im- 
primis assimilatione,  sanguificatione  in  chloroticis; 
in  adynamia  incitationis , a prostrata  vita  vegeta- 
tiva,  in  Nevralgiis,  uti  in  prosopalgia.  Dosis  a 
scrupulo  uno  ad  drachmam  unam  bis  de  die.  Forma 
pillularis , vel  pulveris. 

Commemoranda  venit  adhuc  formula  a Docto- 
re  Munchmayer  proposita , nempe  ut  carbonas  fer- 
rosi in  ventriculum  deferatur;  partes  aequales  — 
duo  usque  tria  grana  — sulfatis  ferrosi  et  bicarbo- 
natis  Natri  ut  solvantur  in  aqua  destillata  seorsim, 
solutiones  misceantur  eoque  momento  exhibeantur 
aegro  absumendae ; hac  ratione  carbonas  ferrosi, 
quia  aer  atmosphaericus  decomponentem  actionem 
suam  exerere  non  valet,  non  mutatus  defertur  in 
ventriculum,  quamvis  sale  alio  — Sulfate  Sodae  — 
mixtus,  cuius  contemporanea  praesentia  non  sper- 
nenda, ideo  medicus  facile  casus  definiet,  in  quibus 
applicationem  formulae  huius  rei  conformem  facere 
possit. 

Loco  congruo  mentionem  facturus ) denique, 
cum  tanta  super  hydrate  ferrici  dicta  de  eius  qua- 


li(ate  recentioribus  temporibus  detecta,  summcque 
memorabili : qua  Antidotum  Arsenici.  — Spero  fo- 
re, ut  quamvis  res  cuique  nota,  tamen  lectori  op- 
tata erit. 

Innotuit  Doctori  Bunsen,  quod  acidum  Arse- 
nicosum  in  aqua , aut  aliis  liquidis  solutum , per 
hydratem  ferrosi  in  aqua  suspenstim  ita  exacte  prae- 
cipitetur, ut  dein  in  liquido  pauxillo  acidi  muriatici 
admixto  acidum  hydrothionicum  nullum  vestigium 
arsenici  amplius  indicaverit,  pariter  quod  per  idem 
remedium  in  aliquo  liquido  suspensum  acidum  arse- 
nicosum  pulverulentum,  praecipue  sub  contempo- 
ranea praesentia  aliquod  guttarum  ammoniae  in  Ar- 
seniatem  ferrici  basicum  mutetur,  quod  dein  per- 
aeque in  liquido  praesentia  acidi  arscnicosi  non  am- 
plius detegenda  sit;  fulcitus  experientia  hac,  Dr. 
Bunsen  et  Dr.  Berthoud  experimenta  in  animali- 
bus instituerant,  ut  innotescat,  an  hydras  ferrici 
tum  quoque  applicari  possit , ubi  noxia  virtus  arse- 
nici in  organismum  delenda  venit , et  revera  feli- 
cissimo successu  coronata  sunt  tentamina,  ita  ut  non 
dubitaverint  illud  tamquam  Antidotum  intaxicatio- 
nis  arsenici  commendare,  et  quidem  dosi  duarum 
usque  quatuor  drachmarum  mixta  cum  aqua,  tum 
pro  se,  tum  additis  aliquos  guttis  Ammoniae  purae 
liquidae,  quod  remedium  dosibiis  praecipue  repe- 
titis (ubi  necessitas  adfuerit)  etiam  forma  clisma- 
tis,  activitatem  non  exiguae  quantitatis  acidi  arse- 
nicosi  sufferre  valet. 

Numerosa  eo  fine  instituta  experimenta  prae- 
cipue ab  Orphila,  Specz,  et  aliis,  hydratis  ferro- 
si, qua  antidotum  contra  acidum  arsenicosum,  egre- 
giam virtutem,  extra  dubium  posuerant,  in  casi- 
bus quoque  talibus,  ubi  venenum  hocce  longiori 
jam  tempore  corrosivam  virtutem  exemit,  ubi  ta- 
men haec  iam  nimios  progressus  fecit,  et  devasta- 

lio  partium  internarum,  siipulque  resorblio  locum 
habuerat,  tunc  utique  Antidotum  boc  sequelas  ve- 
neni intensi  non  amplius  eludere  valet , quare  ne- 
cesseest,  ut  quo  citissime  in  usum  vocetur,  quem 
in  finem  intentio  medicorum  eo  directa  sit,  ut  re- 
medium quo  ocyus  haberi  possit,  quod  tunc  solum 
locum  habebit , si  in  pharmacopoeis  praesto  serva- 
bitur. — Pluribus  in  locis , praecipue  in  provin- 
ciis Borussicis  eum  in  finem  pharmacopoeis  instru- 
ctio data  est,  ut  hydratem  ferrici  debita  quantitate 
paratum  servent,,  sequentique  ratione  parent: 

Rp.  Sulfatis  ferrosi  cristallisati 

partes  sex. 

Solve  in  Aquae  dest.  quant.  suff. 
adde 

Acidi  Sulf.  diluti 

partem  unam. 

incalescat  liquidum  vase  vitreo  sub  instil- 
latione acidi  Nitrici  diluti , donec  nullum 
gas  nitrosum  amplius  evolvatur,  fluidum- 
que  coloris  sit  flavi,  cui  dein  filtrato  post 
refrigerationem  additur  Ammonia  pura  li- 
quida, usque  dum  pauxillum  praevaleat 
praecipitatum  collectum , initio  aqua  ad- 
dito pauco  ammonio,  dein  vero  aqua  pu- 
ra calida  perfecte  edulcoretur,  praecipi- 
tatum dein  vasi  cilindrico  impositum  ser- 
vetur sub  aqua  vase  perfecte  clauso. 

Suapte  intelligitur,  quod  in  locum  hydratis 
ferrici  etiam  crocus  martis,  aut  carbonas  ferroso- 
ferrici  adhiberi  possit ; sed  oxydum  ferri  ustum, 
nempe  quod  hydrate  privatum  est , pro  minus  tute, 
nec  cito  agente  remedio  servatur,  sine  dubio  ea  ex 
causa,  quia  hoc  in  genere  cum  acidis  difficulter 
unitur , quia  ut  ex  praecedentibus  patet , applica- 

tiu  Antidoti  huius  fundatur  in  cheniica  unione  am- 
borum corporum,  quae  copula  in  organismum  in- 
differenter agit,  hinc  non  solum  insolubilitas  arse- 
niatis  ferri  basici  in  censum  sumenda,  quia  secus 
aliae  quoque  bases  uti  e.  gr.  calx  etc.  locum  hydra- 
tis  ferrici  occupare  posset,  quod  neutiquam  locum 
habet , immo  experimentis  comprobatum  est,  quod 
nullum  aliud  corpus  hydratem  ferrici  perfecte  sup- 
plere valeat , quamvis  urgente  in  casu,  ubi  hoc  ha- 
beri nequit , ad  alia  oxyda  ferri , uti  e.  gr.  ad  sedi- 
mentum vasorum  , in  quo  fabri  ferrarii  ferrum  can- 
dens exstinguunt , pulverisatas  scorias  ferri , rubi- 
ginem,  et  similia  refugium  summere  possumus; 
sales  ferri  perinde  locum  oxydi  ferri  non  valent 
supplere,  quia  acidum  arsenicosum  non  valet  eos 
decomponere,  seque  cum  basi  unire.  Eo  in  casu 
quoque , ubi  hydras  ferrici  activitatem  acidi  arse- 
nicosi  tantum  retardaret,  esset  remedium  omni  ae- 
stimatione dignum , per  hoc  enim  tempus  lucramur, 
ut  venenum  remediis  congruis  evacuari  possit,  ab- 
sorbtique  a vasis  hac  ratione  impediri ; ast  post  tam 
praeclara  resultata  virtutis  hydratis  ferrici , qua  an- 
tidoti, dubia  hoc  respectu  iacta  a Brett,  Orton, 
Krammer,  et  aliis  tamquam  refutata  consideranda, 
medicus  in  eo  possidet  egregium  remedium , quod 
recto  tempore,  iusta  quantitate  adhibitum  casibus 
talibus  occurrere  valet,  quibus  saepe  maxima  cun- 
ctatione iuvamen  ferre  valebat.  — In  votis  adhuc 
est  Antidotum  fidum  contra  Arseniatem  Kali , alias- 
que  uniones  metalli  huius , quia  ut  experientia  nos 
docuit , tam  parum  hydras  ferrici , quam  Sulfas 
ferrosi , contra  vim  intoxicantem  Arseniatis  Kali 
prodest,  quod  qua  praeparatum  in  technicis  quan- 
doque ex  ignorantia  abusus  fit. 


• ' 


Theses. 


1.  Ars  chemica  multa  facit,  quae  natura  non  producit;  sed 
natura  multa  producit , quae  ars  imitari  nequit. 

2.  Nullum  datur  venenum  in  manu  medici.  Ac  proinde 

3.  Inter  medicamentum , et  venenum  linies  difficilis. 

4.  Opium  in  Colica  Saturnina  spasmum  solvendo , al- 
vam  movet. 

5.  Venus  tetestris  maiorem  exerit  influxum  in  sortem 
mortalium , quam  caetera  omnia  sidera. 

6.  Morborum  non  forma,  sed  character  individualis 
Therapiam  dirigit. 

7.  Medicamentum  universale  rationi , et  empyriae  re- 
pugnat. 

8.  Maxime  obest  perfectioni  Medicinae,  unam  perti- 
naciter Sequi  sectam , in  uniusque  iurare  verba  Magistri. 


